Charlie Hebdo lagt ut for tusenvis av kroner på Finn
Så langt er det elleve ivrige selgere som forsøker å selge den første utgaven av Charlie Hebdo etter at redaksjonen ble rammet av terror i forrige uke. Noen av magasinene stammer fra Paris, men det er også flere magasiner som kommer fra partiet på 170 eksemplarer som ble lagt ut for salg i Norge fredag ettermiddag. Prisene på magasinet – som i Norge ble solgt å Narvesen ved Hotel Continental i Oslo sentrum – lå på 42 kroner, men på salgsportalen Finn.no har det etterspurte magasinet nådd svimlende summer. Mens to selgere ønsker 10.000 kroner for magasinet er det en som selger til høystbydende over 8000 kroner. Det er også flere som er åpne for budrunder. Av de elleve selgerne er det kun én som har lagt seg på den opprinnelige utsalgsprisen.En selger som ønsker å være anonym forteller til VG at det først tikket inn et bud på 350 kroner før det steg til over 10.000 kroner. – Til slutt ble det så mange som ville bli med på budrunden at jeg bare måtte slette hele greia, så det viser litt av folks interesse for denne avisen. Før annonosen ble slettet fikk jeg inn et bud på 12.300 kroner, sier selgeren, og legger til at det også tikket inn truende meldinger i forbindelse med budrundene. Annonsen ble slettet på grunn av alt oppstyret, ifølge selgeren.Allerede før salget av magasinet startet var det flere hundre i kø utenfor utsalgsstedet i Oslo. Kundene anslo at det var over 500 mennesker som sto i køen, som for anledningen var voktet av ekstra vakthold. Køen strakte seg forbi kiosken og videre nedover gaten. 43 minutter etter at bladet kom i salg var kiosken utsolgt. – Vi ble tildelt de 170 eksemplarene som kom i dag. Vi har aldri tidligere opplevd så stor etterspørsel etter noen enkeltutgivelse, sa Ida Håvik, kommunikasjonssjef i Reitan Convenience, til VG etter salget. Hun kunne ikke love at bladet ville bli tilgjengelig i flere eksemplarer senere. En kunde som hadde stått en time i kø utenfor Continental sa til VG han hadde vært utenfor kiosken flere ganger i dag for å sjekke om bladet var kommet. – Jeg synes det er viktig at det også blir solgt her. Ytringsfriheten står sterkt her, og en del av ytringsfriheten er jo også at du kan gjøre narr av noen. Satire er en kunst, sa kunden til VG.
Bare timer etter at 170 mennesker sikret seg siste utgave av Charlie Hebdo, har det dukket opp flere annonser på Finn.no. Charlie Hebdo, har det dukket opp flere annonser på Finn.no.